Адамантан

Адамантан — хімічнае злучэнне, насычаны трыцыклічны мастковы вуглевадарод з формулай C10H16. Малекула адамантана складаецца з трох цыклагексанавых фрагментаў, якія знаходзяцца ў канфармацыі «крэсла». Прасторавае размяшчэнне атамаў вугляроду ў малекуле адамантана паўтарае размяшчэнне атамаў у крышталічнай рашотцы алмаза. Гэтым фактам тлумачыцца паходжанне назвы злучэння ( — літар. «несакрушальны», таксама старажытнагрэцкая назва алмаза). Унікальнасць малекулы адамантана заключаецца ў тым, што яна з’яўляецца жорсткай і практычна свабоднай ад напружанняў адначасова. Адкрыццё адамантана і вывучэнне яго ўласцівасцяў паслужыла імпульсам да развіцця аднаго з напрамкаў сучаснай арганічнай хіміі — хіміі арганічных поліэдранаў. Вытворныя адамантана знайшлі практычнае прымяненне ў якасці лекавых прэпаратаў, якія маюць розную біялагічную актыўнасць. На аснове адамантана распрацаваны палімерныя матэрыялы і кампазіцыі з палепшанымі эксплуатацыйнымі ўласцівасцямі, тэрмастабільныя змазачныя матэрыялы.

 Літаратура 


Катэгорыя:Вуглевадароды